पाएं अपने शहर की ताज़ा ख़बरें और फ्री ई-पेपरडाउनलोड करें
बंगाल चुनाव परिणाम घोषित होने के बाद राजस्थान में भी सियासी बयानबाजी शुरू हो गई है। मुख्यमंत्री अशोक गहलोत ने बंगाल चुनाव परिणाम को पीएम मोदी और बीजेपी की हार करार दिया था। अब नेता प्रतिपक्ष गुलाबचंद कटारिया ने मुख्यमंत्री गहलोत पर पलटवार किया है।
गुलाबचंद कटारिया ने कहा- दूसरों पर बात बनाना बहुत आसान होता है। आप खुद की पार्टी पर भी दो शब्द बोलिए। बंगाल चुनाव में कांग्रेस 'ऑल आउट' हो चुकी है। देशभर में कांग्रेस पतन की ओर बढ़ रही है। मुख्यमंत्री गहलोत और कांग्रेसी इस पर चुप्पी साधे बैठे हैं। जबकि कांग्रेस की वजह से वह आज इस मुकाम पर हैं। ऐसे में उन्हें खत्म होती कांग्रेस की चिंता करनी चाहिए।
गहलोत ने कहा था कि- चुनाव में जनता ने भाजपा की पिटाई की
पिछले दिनों मुख्यमंत्री अशोक गहलोत ने तृणमूल कांग्रेस की जीत पर खुशी जाहिर की थी। उन्होंने कहा था कि इस चुनाव में जनता ने भारतीय जनता पार्टी की पिटाई की है। इसके बाद अब बीजेपी नेताओं ने मुख्यमंत्री गहलोत पर पलटवार करना शुरू कर दिया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn